До Председателя на научно жури,

определено със Заповед

 №3-40/21.01.2015 г

на Директора на СБАЛО-ЕАД

София

Рецензия

По конкурса за заемане на академичната длъжност "ДОЦЕНТ"

Област на висшето образование: ”Здравеопазване и спорт”

Професионално направление :” Медицина” (шифър 7.1)

Научна специалност :”Онкология”(шифър 03.01.46)

за нуждите на **Клиника по лъчелечение, по конкурс обявен в** ДВ бр.89/28.10.2014г.

с подадени документи от

 **д-р Д-р Иглика Спасова Михайлова, дм**

Рецензент:

**Проф. Татяна Димитрова Хаджиева**, кмн, дмн, Клиника Лъчелечение,

УМБАЛ Ц. Йоанна ИСУЛ София

 Д-р Иглика Спасова Михайлова, дм е единствен кандидат за участие в конкурса за „Доцент” към Клиника по лъчелечение, с подадени документи в законно обявения срок.

**Биографични данни.**

* *1995 г. г. завършва с отличен успех висше медицинско образование в Медицински университет –Плевен.*
* *1997 г. до 2001 г. е лекар в Радиологично отделение, Онкологичен център-Плевен.*
* *От 2002 г. до сега – лекар в Клиника лъчелечение, СБАЛ по Онкология, София.*
* *2002 г. придобива специалност ”Лъчелечение”*
* *2005 г. - специалност”Онкология”,*
* *2013 г. защитава дисертационен труд на тема:”**Предоперативно лъчелечение при локално авансирал ректален карцином-самостоятелно или едновременно с химио-терапия,* за придобиване образователната и научна степен ”Доктор”.
* *2013 г. получава магистърска степен „Здравен Мениджмънт”* .*в МУ-София*

**Специализации:**

1998 - специализация в Клиниката по Лъчелечение в Безансон – Франция

2008 - едномесечнa специализация в Прага, Чешка Република - Клиника по Лъчелечение и Брахитерепия – по проект на IAEA

**Членства в научни дружества**

* Гилдия на лъчетерапевтите,
* ESTRO,
* БЛС,
* Българска Национална Асоциация по Онкология
* Българско Онкологично дужество

В конкурса Д-р Иглика Спасова Михайлова участва с 1 дисертационен труд, 8 участия в монографии, 38 научни статии на кирилица и 5 латиница и 49 отпечатани резюмета в български и чуждестранни периодични списания публикувани **след** придобиване на научната степен “доктор и сборници. Представила е и 8 презентации на форуми, без отпечатани резюмета

Табл. 1 Наукометрични данни съобразно изискванията на Наукометрични данни съобразно изискванията на ЗРАСРБ и Раздел ІІІ /Раздел ІV от ППЗРАСРБ – Условия и ред за заемане на академична длъжност „доцент” / „професор

|  |  |  |
| --- | --- | --- |
| **Публикации** | **Изисквания** | **Данни на кандидата** |
| Общ брой нерецензирани публикации | 20 | 38 български публикации и 8 в монографии |
| В списания с IF | 3 | 5 /2 под печат/ |
| Първи автор | 7 | 9 в публикации и монографии |
| В международни списания  | 3 | 5 /2 под печат/ |
| Цитати | 10 | 23 - 12 цитати на български публикации и 11 в чуждстр. бази данни |

Общият импакт *фактор* е 34, 21, индивидуален импакт фактор 0,79 от публикуваните работи и 5,17 от участията в конгреси- общо 5,96.

**Научни интереси и приноси:**

Съвременните подходи в онкологичното лечение за разширяване на терапевтичния интервал на лъчевата терапия са в главния фокус на научните интереси на Д-р Михайлова

1. **Едновременно лъче-химиолечение /ЛХЛ/**
2. **Предоперативно ЛХЛ при карцином на ректума**

Той е водещ в научната и лечебната кариера на д-р Михайлова. Започва още през 1998 г. като лекар в Онкологичен център Плевен и е свързан с началото на дисертационния й труд, когато ежеседмично тя посещаваше клиниката по лъчелечение в ИСУЛ със своите болни на едновременно ЛХЛ. Попадайки в подготвената научна почва на клиниката по Лъчелечение в СБАЛО, тя продължава опита на д-р Кленова и надгражда традицията и концептуалността на предоперативното ЛЛ в България, като въвежда в България замяна на венозния 5 – флуороурацил с Capecitabine.

Друг принос на дисертацията й е въвеждане понятието„ риск от позитивни циркумферентни граници доказан чрез МР „ и понятието „степен на туморна регресия” по метода на Dworak в онкологичната практика на България при сТ3 тумори **/6,21/**

Тези приноси са обнародвани и в монографичните глави / 46,47,48,49/

Приносите й продължават с :

1. Едновременно ЛХЛ при карциноми на маточната шийка (23, и доклади *18\*, 20\*, 22\*, 23\*, 35\**).
2. Едновременно ЛХЛ при анален карцином /в монографии 47, 49/

# Едновременно лъчелечение и биологична терапия с Цетуксимаб - при тумори на главата и шията (30, 51\*)

1. Едновременно ЛХЛ при Малигнен меланом с Дакарбазин (*44\**).
2. **Вторият основен принос е свързан с прецизиране на обеми, техники и режими на фракциониране при съвременното високо-технологично ЛЛ**
3. Прилагане на умерено хипофракциониране в съвременото ЛЛ при рака на гърдата / монография 6/ и палиативно ЛЛ на белия дроб , (*21\*, 26\*, 27\**).
4. ЛЛ след пластика по повод на субкутанна местектомия – един сложен и противоречив проблем в литературата с подробно изследване на максимумите в изодозното разпределение извън импланта ( за съжаление само доклад (*36*\*)*.*
5. **Брахитерапия**

**RNF01/0135** - Изследователски проект от Фонд научни изследвания конкурс:“Научна инфраструктура”, Тема: Рак на простатната жлеза - диагноза, прогноза, лечение, оценка на лечебните резултати и усложнения, Ръководител: В. Първанова. 2009-2013.. Дисертантката не е включена в авторския колектив, но е назначавала болни на брахитерапия, с което е придобила умения, в тази не особено привлекателна ЛЛ област в България, с наличие на малко специалисти.

1. **ЛЛ при различни онкологични нозологии**
2. **Лъчелечение на тестикуларни тумори**

В монография по темата е обнародван терапевтичен протокол за лъчелечение, съобразен с международен опит и стадий на заболяването (**45**).

1. **Палиативно лъчелечение при мозъчни метастази** с анализ на българските резултатите са представени в публикации в списание (**12, 13,** ) и участия в конференции (*29\*, 30\**)
2. **Лъчелечение при редки локализации**
	1. Възможностите за облъчване на редки локализации, дисгермином, пинеолобластом, медулобластом, ангиосарком, хордом, хемангиом на тибията, невробластом, екстанодални не-Ходжкинови лимфоми са представени в няколко публикувани в български и чужди списания клинични случаи (24, 41, 25, 1, 26, 27, 38)*.*
	2. Лъчелечение и лечебно поведение при редките екстрамедуларен плазмоцитом и невроендокринни карциноми са представени в публикации (37, 39).
	3. Собственият опит след лъчелечение на доброкачествени менингиоми е обнародван в публикация (29).
3. **Лъчево индуцирани тумори *–*** публикувани са данни за лъчево индуцирани карциноми на млечна жлеза след проведено лъчелечение при болест на Ходжкин и хондросарком **(**2, 22, 32**).**
4. **Организация на лъчелечението и обучение на персонала** у нас
5. Обучението на кандидатката по здравен мениджмънт инспирира и разработката на **икономически анализ на цялостната дейност Лъчелечение с възможностите за намаляване на разходите в една клиника** / първа подобна статия в страната в сп. Здравна Икономика Мениджмънт (15).
6. **Изготвяне на учебна програма и тематични курсове за специалността „Рентгенов лаборант” -** нова програма за обучение по специалността „Рентгенов лаборант” към Медицински колеж „Йорданка Филаретова” (Медицински Университет – София), съобразена с Европейски стандарти и изисквания. / това е и принос в преподавателската й дейност/.

**Учебна натовареност**

Справката на преподавателската дейност на Д-р Михайлова, издадена от директора на СБАЛО показва следното:

1. За периода 2010-2014 е имала лекционна и преподавателска дейност на СДО на СБАЛО и като преподавател на рентгенови лаборанти в Висш медицински колеж „Йорданка Филаретова”към Медицински Университет-София.**– общо 140 часа дневно**
2. Лектор на основния курс за придобиване на специалност по „Лъчелечение” през 2012 г. – 4 лекции- **общо 3 часа**
3. Обучение на специализиращи лекари по „Лицево-челюстна хирургия **20 часа**
4. Обучение на двама специализанти – без данни за часовата ангажираност

**Обща преподавателска дейност над 100 часа** по изискванията на ЗРАСРБ и Раздел ІІІ /Раздел ІV от ППЗРАСРБ – Условия и ред за заемане на академична длъжност „доцент” / „професор на СБАЛО

**Заключение:**

Д-р Иглика Михайлова е млад и перспективен специалист. Научният и лечебен интерес към най-съвременните проблеми на ЛЛ, особено в частта органо-съхраняващи лечебни стратегии / при карцином на рекума, ануса, глава и шия/, подготовката й като лъчетерапевт и онколог в модерното високо-технологично ЛЛ, ангажираността й към лечение на редките и трудни за овладяване малигноми, интересът й към икономическите проблеми на ЛЛ, както и подготовката на рентгенови лаборанти за новите, вече налични апаратура и техники в България я издигат като един от бъдещите водещи специалисти в Българското лъчелечение.

Израз на тази перспективност е наградата за млад учен на Д-р Михайлова, връчена й от МОРЕ 2014 г. за дързост и иноваторство – „Дързалас” .

 Д-р Михайлова отговаря на задължителните количествени критерии и наукометрични показатели, съобразени с Правилника за устройството и дейността на СБАЛО-София за придобиване на научното звание «Доцент».

 Изложеният по-горе анализ на научно-изследователските, професионалните и преподавателските качества на Д-р Иглика Спасова Михайлова дм, дават основание за положителна ми рецензия като предлагам и на почитаемото специализирано научно жури да гласува с положителен вот за избирането й на академичната длъжност „Доцент по онкология” за нуждите на СБАЛО- София.

 3.05.2015

Рецензент

Проф. Татяна Хаджиева, дмн